CHAYO มั่นใจรายได้ทั้งปีโตเกิน15% คาดสรุปผลซื้อหนี้สถาบันการเงิน 3-4 รายก่อนสิ้นปีนี้
CHAYO มั่นใจรายได้ทั้งปีโตเกิน15% คาดสรุปเจรจาซื้อหนี้สถาบันการเงิน 3-4 รายก่อนสิ้นปีนี้
CHAYO มั่นใจรายได้ทั้งปีโตเกิน15% คาดสรุปผลซื้อหนี้สถาบันการเงิน 3-4 รายก่อนสิ้นปีนี้
14 พ.ย. 2562

นายสุขสันต์ ยศะสินธุ์ ประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO เปิดเผยว่า ผลประกอบการในไตรมาส 3 ปี 2562 บริษัทฯ มีรายได้รวมอยู่ที่ 68.45 ล้านบาท เพิ่มขึ้น 2.40 ล้านบาท หรือเพิ่มขึ้น 3.63% จากงวดเดียวกันปีก่อน ประกอบกับในไตรมาสนี้บริษัทมีกำไรจากการจำหน่ายทรัพย์สินรอการขายอีกจำนวน 12.89 ล้านบาท ส่งผลให้ในไตรมาสที่ 3 ปี 2562 บริษัทมีกำไรสุทธิจากการดำเนินงานอยู่ที่ 30.86 ล้านบาท เพิ่มขึ้น 5 ล้านบาท หรือเพิ่มขึ้น 19.34% จากไตรมาสเดียวกันของปีก่อน โดยอัตรากำไรขั้นต้นที่ 60.7% และอัตรากำไรสุทธิที่ 45.1%
ขณะที่รายได้รวมงวด 9 เดือนปี 2562 มีรายได้รวมอยู่ที่ 222.09 ล้านบาท และกำไรจากการจำหน่ายทรัพย์สินรอการขายอยู่ที่ 19.69 ล้านบาท ส่งผลให้กำไรสุทธิจากการดำเนินงานอ 9 เดือนแรกยู่ที่ 91.54 ล้านบาท โดยเติบโตเพิ่มขึ้น 42.20% เมื่อเปรียบเทียบกับงวด 9 เดือนแรกของปีก่อนที่มีกำไรสุทธิจากการดำเนินงานอยู่ที่ 64.38 ล้านบาท โดยในส่วนของอัตรากำไรขั้นต้นอยู่ที่ 64.3% และอัตรากำไรสุทธิอยู่ที่ 41.2%  สาเหตุที่ทำให้รายได้รวมและกำไรสุทธิในงวด 9 เดือนปีนี้ ปรับเพิ่มขึ้นอย่างมีนัยสำคัญ เกิดจากการเพิ่มขึ้นของรายได้ดอกเบี้ยจากเงินให้สินเชื่อด้อยคุณภาพ การเพิ่มขึ้นของรายได้จากการให้บริการเร่งรัดหนี้สินและกำไรจากการจำหน่ายทรัพย์สินรอการขาย
สำหรับในช่วงที่เหลือของปีนี้ CHAYO จะยังคงเดินหน้าซื้อหนี้เข้ามาบริหารอย่างต่อเนื่อง รวมทั้งยังเดินหน้าธุรกิจปล่อยสินเชื่ออย่างต่อเนื่อง เพื่อที่จะสนับสนุนการเจริญเติบโตของบริษัทฯ ให้เติบโตและแข็งแรงขึ้นต่อไป
ทั้งนี้บริษัทฯ มองว่าในช่วงโค้งสุดท้ายของปีนี้สถาบันการเงินจะทยอยขายหนี้ด้อยคุณภาพออกมาเพิ่มมากขึ้นเป็นพิเศษ โดยปัจจุบันบริษัทฯ อยู่ระหว่างการเจรจาซื้อหนี้และ/หรือประมูลหนี้จากสถาบันการเงินจำนวน 3 – 4 แห่ง ซึ่งคาดว่าจะได้ข้อสรุปก่อนสิ้นปีแน่นอน ซึ่งจะทำให้ตลอดปี 2562 นี้
ขณะที่มูลหนี้คงค้าง ณ ไตรมาสที่ 3/2562 อยู่ที่ 42,173 ล้านบาท โดยแบ่งเป็นหนี้ที่ไม่มีหลักประกันจำนวนประมาณ 35,050 ล้านบาท และหนี้ที่มีหลักประกันประมาณ 7,123 ล้านบาท ส่วนเป้าหมายรายได้ปี 2562 มั่นใจว่าจะเติบโตไม่ต่ำกว่า 15% ได้ตามแผนอย่างแน่นอน
 “ในช่วง 9 เดือนแรกของปีนี้ CHAYO ซื้อหนี้ด้อยคุณภาพเข้ามาบริหารแล้วรวม 4,807.32 ล้านบาท โดยเฉพาะในไตรมาส 3 เป็นช่วงที่มีหนี้ทยอยออกมาเพิ่มขึ้น และคาดจะมีต่อเนื่องมากขึ้นไปจนถึงปลายปี ซึ่งปัจจุบัน อยู่ระหว่างเจรจาการซื้อหนี้และ/หรือประมูลหนี้กับสถาบันการเงินอีก 3 – 4 แห่ง สนับสนุนแผนงานการซื้อหนี้ในปี 2562 ของ CHAYO พร้อมทั้งเดินหน้าธุรกิจปล่อยสินเชื่อเสริมทัพรายได้ปี 2562 คาดทำนิวไฮตามเป้าหมายรายได้จะเติบโตไม่ต่ำกว่า 15% จากปีก่อนมีรายได้ 265 ล้านบาท และกำไรสุทธิ 85 ล้านบาท” นายสุขสันต์ กล่าว
สำหรับทิศทางธุรกิจในปี 2563 นั้นตั้งเป้าเติบโตต่อเนื่องโดยบริษัทคาดว่ารายได้รวมจะเติบโตไม่ต่ำกว่าร้อยละ 20 โดยรายได้หลักยังคงมาจากธุรกิจซื้อหนี้เข้ามาบริหาร คาดว่าสัดส่วนรายได้จะอยู่ที่ 70-80% , ธุรกิจติดตามทวงหนี้ 10-20% ธุรกิจปล่อยสินเชื่อ 5%-10%